b'\n_START_ARTICLE_\nGiallo\n_START_PARAGRAPH_\nGiallo yra XX a. Italijos film\xc5\xb3 ir literat\xc5\xabros \xc5\xbeanras, pasi\xc5\xbeymintis kriminalo, siaubo, erotikos ir mistikos elementais. \xc5\xbdodis \xe2\x80\x9egiallo\xe2\x80\x9c ital\xc5\xb3 kalboje rei\xc5\xa1kia \xe2\x80\x9egelton\xc4\x85\xe2\x80\x9c. Tai vadinama nuo t\xc5\xb3 laik\xc5\xb3, kai mistin\xc4\x97s novel\xc4\x97s buvo spausdinamos ant pigaus mink\xc5\xa1to popieriaus su geltonais vir\xc5\xa1eliais.\n_START_SECTION_\nLiterat\xc5\xabra\n_START_PARAGRAPH_\nPirm\xc4\x85 kart\xc4\x85 terminas giallo buvo panaudotas 1929\xc2\xa0m. Italijoje prad\xc4\x97jus leisti \xe2\x80\x9eIl Giallo Mondadori\xe2\x80\x9c pig\xc5\xb3 mistikos ir kriminal\xc5\xb3 noveli\xc5\xb3 \xc5\xbeurnal\xc4\x85, pa\xc4\x97mus pavadinim\xc4\x85 nuo geltonos vir\xc5\xa1elio spalvos. Netrukus tokias noveles prad\xc4\x97jo spausdinti ir tokia autoriai kaip Agatha Christie, Ellery Queen, Ed McBain, Rex Stout ir Raymond Chandler._NEWLINE_Netrukus pagautos tokio \xc4\xafkv\xc4\x97pimo \xc5\xa1ias noveles prad\xc4\x97jo leisti ir kitos leidybin\xc4\x97s kompanijos, atkartodamos tradicin\xc4\xaf gelton\xc4\x85 vir\xc5\xa1el\xc4\xaf.\n_START_SECTION_\nKinas\n_START_PARAGRAPH_\nItalijos auditorijai bet kuris trileris vadinamas tiesiog kaip giallo. Toki\xc5\xb3 re\xc5\xbeisieri\xc5\xb3 kaip Alfred Hitchcock ar Basil Dearden k\xc5\xabriniai Italijoje yra tradiciniai giallo pavyzd\xc5\xbeiai. Tuo tarpu angli\xc5\xa1kai kalban\xc4\x8diose \xc5\xa1alyse \xc5\xa1iuo terminu norima \xc4\xafvardinti specifinius Italijoje sukurtus trilerius. Pirmieji tokio tipo filmai buvo prad\xc4\x97ti kurti XX a. septintajame de\xc5\xa1imtmetyje._NEWLINE_Greitai giallo kinas tapo unikalus su savo taisykl\xc4\x97mis ir itali\xc5\xa1ku stiliumi: pridedant daugiau jautri\xc5\xb3 spalv\xc5\xb3 ir stili\xc5\xb3. Netrukus \xc5\xa1is terminas tapo sinonimas sunkiems, teatrali\xc5\xa1kiems ir stilizuotiems vizualiniams elementams.'